Kokouksen aihe **Nuorisovaltuuston kokous**

Kokousaika **Perjantai 14.3 2024 klo 17.30**

Kokouspaikka **Tillintuvan yläkerran kerhohuone**

Läsnä

|  |  |  |  |
| --- | --- | --- | --- |
| Rooli | Nimi | Läsnä | Läsnäoloaika |
| **Puheenjohtaja** | Erika Järvinen | X | 17.31-19.34 |
| **Varapuheenjohtaja** | Pinja Tranberg | X | 17.31-19.34 |
| **Sihteeri** | Minttu Lindeqvist | X | 17.31-19.34 |
| **Jäsen** | Nooa-Rasmus Salo | X | 17.31-19.34 |
| **Jäsen** | Kalle Mulari | X | 17.31-19.34 |
| **Jäsen** | Miisa Louhi | X | 17.31-19.34 |
| **Jäsen** | Veikko Kurppa | X | 17.31-19.34 |
| **Jäsen** | Venla Oinonen | X | 17.31-19.27 |
| **Jäsen** | Oliver Länsimies | X | 17.39-19.34 |
| **Jäsen** | Leea Könnölä | X | 17.31-19.34 |
| **1. Varajäsen** | Laura Metsälä | X | 17.31-19.34 |
| **2. Varajäsen** | Pauliina Lehtonen | - |  |

**Esityslista ja käsittelyjärjestys**

1. Kokouksen avaus
2. Kokouksen laillisuus ja päätösvaltaisuus
3. Pöytäkirjan tarkastajien valinta
4. Kuntavaalit
5. Nuorisovaltuusto myönteinen kuntasertifikaatti
6. Koulunuorisotyö-hanke
7. Varsinais-Suomen nuorisovaltuustojen verkostoitumisilta torstaina 10.4.
8. Someseinä ja -näkyvyys
9. Kevään tapahtumat
10. Aloitteet
11. Kuulumiset lautakunnista ja työryhmistä
12. Muut esille tulevat asiat
13. Seuraavan kokouksen ajankohta
14. Kokouksen päättäminen

**Kokouksen avaus**

Puheenjohtaja avaa kokouksen.

**Päätös:**  Puheenjohtaja avasi kokouksen ajassa 17.31.

**Kokouksen laillisuus ja päätösvaltaisuus**

Nuorisovaltuuston toimintasäännön mukaan kokous on laillinen päätösvaltainen, kun paikalla on puheenjohtajan ja sihteerin lisäksi vähintään 4 jäsentä. Esityslista on lähetetty nuorisovaltuuston päättämällä tavalla neljä päivää ennen kokousta.

**Päätös:** Kokous todettiin lailliseksi ja päätösvaltaiseksi.

**Pöytäkirjan tarkastajien valinta**

Tämän kokouksen pöytäkirjantarkastajiksi ehdotetaan jäsenet

Miisa Louhi ja Veikko Kurppa

Tarkastettu pöytäkirja julkaistaan kaupungin verkkosivuilla ja viedään tiedoksi Paimion kaupungin hyvinvointilautakunnalle.

**Päätös:** Ehdotus hyväksyttiin.

**Esityslistan ja käsittelyjärjestyksen hyväksyminen**

Nuorisovaltuustolle on toimitettu kokouksen esityslista.

Asiat käsitellään esityslistan mukaisessa järjestyksessä, ellei nuorisovaltuusto muuta päätä. Nuorisovaltuusto voi esittelijän ehdotuksesta tai jäsenen ehdotuksesta, jota on kannatettu, ottaa enemmistöpäätöksellä käsiteltäväksi asian, jota ei ole mainittu kokouskutsussa.

**Päätös:** Esityslistan käsittelyjärjestys hyväksyttiin.

**Kuntavaalit**

Kuntavaalit järjestetään huhtikuussa. Nuorisovaltuusto ideoi keinoja, kuinka saada nuoria äänestämään. Nuorisovaltuusto voi tehdä kolumnia Kunnallislehteen, haastatella puolueita tai tehdä someen julkaisun.

**Päätös:** Kokouksessa päätettiin, että nuorisovaltuusto ottaa yhteyttä Paimion lukioon mahdollisen yhteistyössä tehdyn vaalipaneelin vuoksi. Lisäksi puolueiden ehdokkaista kuvataan lyhyitä

haastatteluvideoita. Nuorisovaltuusto on yhteydessä jokaisen puolueen puheenjohtajaan. Nuorisovaltuusto yrittää näillä keinoilla innostaa täysi-ikäisiä nuoria äänestämään kuntavaaleissa.

**Nuorisovaltuusto myönteinen kuntasertifikaatti**

Nuorisovaltuustomyönteisessä kunnassa tai hyvinvointialueella nuorisovaltuuston tila on vakaa ja kunta tarjoaa hyvän perustan nuorisovaltuuston toiminnalle. Kunnassa tai hyvinvointialueella on lisäksi nuorisovaltuustotoiminnan vaikuttavuutta tukevia rakenteita, joita käytetään ja kehitetään aktiivisesti. Nuorisovaltuusto kokee, että sillä on hyvät toimintaedellytykset ja resurssit, vaikuttaa ja kuulla kunnan muita nuoria.

Hakemuksessa kuullaan viranhaltijoita, päättäjiä sekä nuorisovaltuustoa.

2025 hakuaika on 24.2-24.3.

Nuorisovaltuusto päättää haluaako ehdottaa sertifikaatin hakemista.

**Päätös:** Nuorisovaltuusto ehdottaa sertifikaatin hakemista sekä täyttää hakulomakkeen sertifikaatin anomista varten.

**Koulunuorisotyö-hanke**

Koulunuorisotyö on ollut osa yläkoulun toimintaa maaliskuusta 2023 alkaen. Koulunuorisotyö on saanut valtionavustusta ja hankkeelle on tarkoitus hakea jatkoa. Toive on, että nuorisovaltuusto kirjaisi ajatuksiaan ja toiveitaan siitä, miten koulunuorisotyötä voitaisiin jatkossa kehittää täällä Paimiossa.

**Päätös:** Koulunuorisotyö on Paimiossa saanut valtionavustusta ja nyt tekeillä on uusi hakemus. Hakemusta varten kaivataan nuorten ajatuksia toiminnan kehittämiseen. Nuorisovaltuusto kävi aiheesta keskustelua ja keskustelun pohjalta kirjattiin kehittämisajatuksia, jotka on annettu nuoriso-ohjaajalle kokouksen jälkeen.

**Varsinais-Suomen nuorisovaltuustojen verkostoitumisilta torstaina 10.4.**

Maakunnallisen nuorisotyön nuva-ohjaajien verkosto on suunnitellut nuorisovaltuustojen yhteisen verkostoitumisillan. Ilta järjestetään Turussa nuorten taide- ja toimintatalo Vimmassa. Ennen verkostoitumisiltaa osallistujilla on mahdollisuus käydä syömässä Sampo-talolla.

Jokainen nuorisovaltuusto voi ilmoittaa verkostoitumisiltaan puolet nuorisovaltuuston jäsenistä. Tapahtumaan liittyy myös ennakkotehtävä. Ilmoittautuminen tapahtumaan on tehtävä viimeistään 28.3.

Illan ohjelma:

Teemana verkostoituminen, vaikuttaminen ja yhdessä tekeminen

16:00-16:05 Tilaisuuden avaussanat nuvaedustajat Theo Koivisto, Kemiönsaari ja Eino Koskinen, Kaarina

16:10-16:25 Alkulämmittelyt, Venla Kuitunen, Kaarina

16:30-17:00 Vaikuttamisen väyliä - nuorten ääni kuuluville

Miten nuoret voivat saada äänensä kuuluville kotikunnassa tai omassa asumisympäristössä? Kolme erilaista näkökulmaa, siitä kuinka nuoret voivat tuoda omia toiveita, odotuksia, aloitteita esille. Alustajina nuva-kummi Erika Mäkeläinen, Nousiainen, sivistysjohtaja Marjaana Hoikkala, Kemiönsaari ja viestintäasiantuntija Anuliina Frantti, Somero.

17:00-17:20 TAUKO

Tauon aikana salissa pyörii slide-esitys, jossa kooste nuvien lähettämistä ennakkomateriaaleista.

17:20-18:50 Idean matka käytäntöön

Pienryhmätyöskentelyssä harjoitellaan idean jalostamista konkreettiseksi suunnitelmaksi yhdessä itselle uusien tuttavien kanssa.

18:50-19:10 TAUKO

19:10-19:30 Tilaisuuden yhteenveto

**Päätös:** Nuorisovaltuusto päättää osallistua verkostoitumisiltaan. Verkostoitumisiltaan lähtevät Erika Järvinen, Leea

Könnölä, Nooa-Rasmus Salo, Laura Metsälä, sekä Pauliina Lehtonen. Ilmoittautuminen on tehty kokouksen aikana ja puheenjohtaja tekee ennakkotehtävän ja toimittaa sen nuoriso-ohjaajille sähköpostilla.

**Someseinä ja -näkyvyys**

Vuoden teeman tukemiseksi ideoidaan keinoja, joilla tavoittaa nuoria ja kuullaan heidän mielipiteitään. Keskustellaan mahdollisen someseinän luomisesta Instagram profiiliin ja kuinka saamme lisää some näkyvyyttä.

**Päätös:** Kokouksessa päätettiin, että nuorisovaltuuston Instagram profiiliin luodaan someseinä näkyvyyden lisäämiseksi sosiaalisessa mediassa. Lisäksi nuorisovaltuusto pohti mahdollista kauden 2025 jäsenten esittelyä Instagram-tilillä.

**Kevään tapahtumat**

Nuorisovaltuusto suunnittelee keväällä järjestettäviä tapahtumia. Viime kokouksessa puhuttiin yönuokkarista ja mocktail-illasta. Lisäksi tapahtumien yötä ja muita Paimio 700-juhlavuoden tapahtumia pitää suunnitella.

**Päätös:** Kokouksessa keskusteltiin kevään tapahtumista. Nuorisovaltuuston edustajista Tillintuvanyönuokkariin pääsiäisenä pe 18.4 – la 19.4 välisenä yönä osallistuvat Leea Könnölä, Minttu Lindeqvist, Nooa-

Rasmus Salo, sekä Veikko Kurppa. Nuorten mocktail-iltaa siirretään syksyyn. Tämän lisäksi nuorisovaltuusto suunnitteli omaa pistettään Tapahtumien yö-tapahtumaa varten Tillintuvan pihalle. Keskusteltiin myös pisteen laajentamisesta Tillintuvan sisätiloihin yhteistyössä nuorisopalveluiden kanssa. Tapahtuman sisältöä ideoidaan ja suunnitellaan lisää seuraavaan kokoukseen mennessä.

**Aloitteet**

Nuorisovaltuuston jäsen saa tuoda aloite idean nuorisovaltuustolle. Aloite voi tulla kirjallisena tai ideana, jota jalostetaan eteenpäin. Nuorisovaltuusto päättää aloitteesta.

**Päätös:** Kokouksessa ei esitetty aloitteita.

**Kuulumiset lautakunnista ja työryhmistä**

Nuorisovaltuuston jäsenet kertovat kuulumiset lautakunnista ja työryhmistä.

**Päätös:** Nuorisovaltuusto kävi lautakunta ja työryhmä kuulumiset läpi.

**Muut esille tulevat asiat**

**Päätös:** Kokouksessa ei noussut muita esille tuotavia asioita.

**Seuraavan kokouksen ajankohta**

Nuorisovaltuusto päättää seuraavan kokouksen ajankohdan.

**Päätös:** Seuraavan kokouksen ajankohdaksi päätettiin perjantai 2.5 klo 17.30.

**Kokouksen päättäminen**

Kokous päätettiin ajassa klo 19.34.